ครม.เห็นชอบจัดทำงบปี 54 ขาดดุล 4.2 แสนล้าน
คณะรัฐมนตรี เห็นชอบงบประมาณปี 2554 วงเงิน 2.07 ล้านล้านบาท เป็นงบขาดดุล 4.2 แสนล้าน
27 เม.ย. 2553

คณะรัฐมนตรี เห็นชอบงบประมาณปี 2554 วงเงิน 2.07 ล้านล้านบาท เป็นงบขาดดุล 4.2 แสนล้าน 
นายวัชระ กรรณิการ์ รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) เห็นชอบตามที่สำนักงบประมาณเสนอ เรื่องแผนการจัดทำงบประมาณปี 2554 มีวงเงิน 2.07 ล้านล้านบาท โดยงบปี 2554 ถือเป็นการจัดทำงบแบบขาดดุล 4.2 แสนล้านบาท เนื่องจากรัฐบาลคาดว่า รัฐจะมีรายได้สุทธิ 1.6 ล้านล้านบาท
ทั้งนี้ กรอบวงเงินงบปี 54 เพิ่มขึ้นจากปีก่อนประมาณ 3.7 แสนล้านบาท เพิ่มขึ้น 21.8% เมื่อเทียบกับปีก่อน แยกเป็นรายจ่ายประจำ 1.6 ล้านล้านบาท เพิ่มขึ้นจากปีงบ 2553 จำนวน 2.2 แสนล้านบาท ขณะที่รายจ่ายเพื่อชดเชยเงินคงคลังอยู่ที่ 3 หมื่นล้านบาท รายจ่ายเพื่อการลงทุน อยู่ที่ 3.44 แสนล้านบาท เพิ่มขึ้นจากปีงบก่อน 1.3 แสนล้านบาท หรือ 60.7% รายจ่ายชำระคืนต้นเงินกู้ 3.25 หมื่นล้านบาท ลดลงปีก่อน 1.83 หมื่นล้านบาท หรือลดลง 36.1%